****

 (nu produce efecte juridice)\*

 Nr.588/75751 din 22.10.2021 PRIMAR

 SOÓS ZOLTÁN

Referat de aprobare a proiectului de hotărâre

privind funcționarea centrelor de vaccinare împotriva virusului SARS COV 2, la nivelul Municipiului Târgu Mureș, în locațiile: Casa de Cultură Mihai Eminescu Târgu Mureș, str.Nicolae Grigorescu, nr.19; Casa de oaspeți Târgu Mureș,str.Plutelor, nr.2 și Sala de sport a Școlii Gimnaziale Tudor Vladimirescu, Târgu Mureș, str.Cutezanței, nr.51

Lamomentul actualla nivelulMunicipiului Târgu Mureș funcționează două centre de vaccinare împotriva virusului SARS COV 2 în locațiile :

Casa de Cultură Mihai Eminescu Târgu Mureş,str. Nicolae Grigorescu, nr.19

respectiv,

 Casa de oaspeţi –str. Plutelor, nr.2

 Executivul Municipiului Târgu Mureș , prin intermediul aparatului de specialitate al primarului a procedat la dotarea imobilelor respective transformandu-le în centre de vaccinare, conform reglementărilor legale în vigoare prevăzute de HG nr.1031/2020, respectiv Instructiunile Comitetului Național de Coordonare a activităților privind vaccinarea împotriva SARS COV 2.

 **Campania de vaccinare din România prinde din nou viteză, foarte mulți români s-au vaccinat anti-coronavirus, este o creștere substanțială față de săptămânile trecute. Deși majoritatea celor vaccinați s-au imunizat cu a treia doză, crește și numărul celor care s-au vaccinat cu prima doză. Este cel mai mare număr de vaccinați din luna iunie și până astăzi.**

 Având în vedere numărul mare de solicitări pentru vaccinare împotriva virusului SARS COV 2, la nivelul Municipiului Târgu Mureș, se impune deschiderea unui nou centru în locația: Sala de sport a Școlii Gimnaziale “Tudor Vladimirescu” din Târgu Mureș. Acest centru va fi dotat conform normativelor în vigoare.

Faţă de situaţia mai sus descrisă se impune adoptarea unei hotărâri cu privire la funcționarea centrelor de vaccinare la nivel local, în conformitate cu disp.art.129 din OUG nr.57/2019 privind Codul Administrativ, Consiliul Local are iniţiativă şi hotărăşte, în condiţiile legii, în toate problemele de interes local.

 Aviz favorabil al compartimentului de resort,

 Direcţia Şcoli,

 Director executiv adj.

 Ing. Horaţiu Lobonţ

 (nu produce efecte juridice)\*

R O M Â N I A Proiect

JUDEŢUL MUREŞ Inițiator

CONSILIUL LOCAL MUNICIPAL TÂRGU MUREŞ Primar

 Soós Zoltán

**H O T Ă R Â R E A nr. .........**

**din ........................................2021**

privind funcționarea centrelor de vaccinare împotriva virusului SARS COV 2, la nivelul Municipiului Târgu Mureș, în locațiile: Casa de Cultură Mihai Eminescu Târgu Mureș, str.Nicolae Grigorescu, nr.19; Casa de oaspeți Târgu Mureș,str.Plutelor, nr.2 și Sala de sport a Școlii Gimnaziale Tudor Vladimirescu, Târgu Mureș, str.Cutezanței, nr.51

***Consiliul local municipal Târgu Mureş, întrunit în şedinţă extraordinară,***

 **Având în vedere:**

* Referatul de aprobare nr.588/75751 din 22.10.2021, iniţiat de Primarul Municipiului Târgu Mureş, prin Direcţia Şcoli, privind funcționarea centrelor de vaccinare împotriva virusului SARS COV 2, la nivelul Municipiului Târgu Mureș, în locațiile: Casa de Cultură Mihai Eminescu Târgu Mureș, str.Nicolae Grigorescu, nr.19; Casa de oaspeți Târgu Mureș,str.Plutelor, nr.2 și Sala de sport a Școlii Gimnaziale Tudor Vladimirescu, Târgu Mureș, str.Cutezanței, nr.51,
* Raportul Comisiilor de specialitate din cadrul Consiliului Local al Municipiului Târgu Mureş ;

**În conformitate cu:**

* Prevederile art. 105 alin.1 lit.a) din OUG nr.57/2019 privind Codul administrativ
* Dispoziţiile art.2 din HG nr.1031/2020 privind aprobarea Strategiei de vaccinare împotriva COVID-19 în România
* Ordinul Ministerului Sănătăţii nr.2171/181/M.223/4380/2020 pentru stabilirea normelor privind autorizarea, organizarea şi funcţionarea centrelor de vaccinare împotriva COVID-19
* Legea educației naționale nr.1/2011,.cu modificările și completările ulterioare
* Prevederile art.80-82 din Legea nr.24/2000, privind normele de tehnică legislativă pentru elaborarea actelor normative, republicată.

**În temeiul** prevederilor art.129, alin.1, alin.2, lit.a, e, alin.7 lit.a,c, art. 136, din OUG nr.57/2019 privind Codul administrativ,

**H o t ă r ă ş t e :**

**Art.1**. Se aprobă funcționarea centrelor de vaccinare împotriva virusului SARS COV 2 la nivelul Municipiului Târgu Mureş în locațiile **:**

Casa de Cultură Mihai Eminescu Târgu Mureş,str. Nicolae Grigorescu, nr.19

 Casa de oaspeţi Târgu Mureș, str. Plutelor, nr.2

 Sala de sport a Şcolii Gimnaziale Tudor Vladimirescu Târgu Mureș, str.Cutezanţei, nr.51,

**Art.2.** În conformitate cu prevederile art.252, alin.1, lit.c, art.255 din OUG nr.57/2019 privind Codul administrativ, precum şi prevederile art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 **Art.3** Prezenta hotărâre se comunică:

 - Şcolii Gimnaziale Tudor Vladimirescu

 - Casei de Cultură Mihai Eminescu

- Casei de oaspeți

 - Direcţiei Şcoli,

 - DSP Mureș

Viză de legalitate

Secretarul General al Municipiului Târgu Mureş

Bâta Anca Voichița

Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art.255 din O.U.G. nr.57/2019 privind Codul administrativ